ร้านนี้ฮิตมานานในหมู่นักศึกษา มช.ค่ะ (แน่หละ ก็อยู่หลังมอนินะ) 
แต่เพิ่งได้มาชิม เป็นร้านเล็กๆที่ดูโมเดิร์น
พอเดินเข้ามาปุ๊ป เราจะพบกับตู้ไอติมที่มีไอติมหลากสีหลากรส ????
วางเรียงรายชวนน้ำลายสออยู่ ????????
นอกจากนี้ ยังมี topping ให้เลือก หลายอย่างหลายราคา
ซึ่งตอนนี้ราคาไอติมขึ้นจาก scoop ละ 19 เป็น 25 บาทแล้ว
ถ้ารสพิเศษอย่างรสชีสก็ 30 บาท 
แต่ก็ยังเป็นราคาที่รับได้อยู่ ไม่ถือว่าแพงเกินเอื้อม เด็กกินได้ ผู้ใหญ่กินดี

ยิ่งถ้าได้ชิมแล้วจะไม่เสียดายเงินเลย เพราะของเค้าเด็ดมาก
อย่างรสอัลมอนด์นี่ก็ใส่อัลมอนด์บดหยาบมาเต็มๆแบบไม่หวง
รสชีสก็เคี้ยวชีสได้หนุบหนับเลยหละ ☺️
ขนาดเป็นคนไม่ชอบกินไอติมเท่าไหร่ ยังอยากจะกินแล้วกินอีก ????

แนะนำว่าถ้าไม่ใช่เด็กมอ ให้มาตอนกลางวันนะคะ
เพราะตอนเย็นจะหาที่จอดรถยากมากอยู่ 
เนื่องจากเป็นเวลาเด็กๆออกหากินร่าเริงแจ่มใส อิอิ 
ที่รู้ดีก็เพราะเป็นศิษย์เก่า(แต่ไม่แก่)นะเนี่ย 5555